jkorsvik/nowiki_second_scrape_merged huggingface dataset:
Fredrik Carlsen

Fredrik Kjernmoen Carlsen (født 1. desember 1989) er en norsk tidligere fotballspiller. Han la opp etter sesongen 2021.Han skrev kontrakt med Vålerenga 7. mars 2008 og fikk sin eliteseriedebut 5. juni 2008 mot Hamarkameratene. Carlsen signerte 13. februar 2009 en lånekontrakt med Aalesunds FK. Lånet ble forlenget for 2010 sesongen, fordi klubbene ikke kunne bli enige om en overgangssum. Før 2011-sesongen ble overgangen gjennomført på permanent basis. I sin debut for AaFK 15. mars 2009 mot Tromsø IL scoret han AaFKs mål i en kamp som endte 1-1. 
Carlsen har kamper for Norges U19 og U21-landslag.


== Referanser ==


== Eksterne lenker ==
(en) Fredrik Carlsen – UEFA 
(en) Fredrik Carlsen – Transfermarkt 
(en) Fredrik Carlsen – Soccerway 
(no) Fredrik Carlsen – Norges Fotballforbund 
(en) Fredrik Carlsen – FBref 
Carlsen blir AaFK-spiller aafk.no 18/10-2010
Scylla

Scylla og Skylla er på norsk navn på blant annet:

Skylla, et sjøuhyre og en prinsesse i gresk mytologi
Scylla, en krabbeslekt som blant annet omfatter mangrovekrabben, Scylla serrata.
155 Scylla, en asteroide
Oswald Veblen

Oswald Veblen (født 24. juni 1880 i Decorah i Iowa i USA, død 10. august 1960) var en amerikansk matematiker, geometiker og topolog. Hans arbeid ble utnyttet i atomfysikken og relativitetsteorien. Han beviste Jordans kurveteori i 1905.
Veblen hadde opphav fra Norge. Han hadde en doktorgrad ved universitetet i Chicago. Han arbeidet mest med geometri. Han ble også æresdoktor ved Universitetet i Oslo.
Han skrev også noen bøker. Blant annet skrev han Projective geometry som kom ut i 1910. Han har også skrevet Foundations of defferential geometry som kom ut i 1932. 


== Utgitte bøker ==
Projective geometry med John Wesley Young (Ginn and co.,  1910-1918)
Introduction to infinitesimal analysis; functions of one real variable med N. J. Lennes (John Wiley & Sons, 1907)


== Referanser ==
Synkronsvømming under Sommer-OL 1996

Synkronsvømming under Sommer-OL 1996. Synkronsvømming var med som olympisk gren for fjerde gang OL 1996 i Atlanta. Det ble kun konkurrert i en lagkonkurranse for damer som USA vant.


== Medaljer ==


== Resultat ==


=== Lagkonkurranse ===
Mark Vedres

Mark Vedres (født 13. september 1870 i Uzjhorod, død 13. august 1961 i Budapest) var billedhugger fra Ungvar i Ungarn.
Han studerte en del i Firenze og Paris. Kubismen ble i mellomkrigstiden en viktig del av livet hans, og de fleste skulpturene han lagde etter det var i de fleste tilfeller preget av kubismen på eller annen måte. 
Det mest berømte kunstverket han har lagd er mest sannsynlig Ungdommens brønn, som kom ut i 1960.


== Referanser ==
Synkronsvømming under Sommer-OL 2000

Synkronsvømming under Sommer-OL 2000. Synkronsvømming var med som olympisk sport for femte gang under OL 2000 i Sydney. Det ble konkurrert om to olympiske titler, en duett og en lagkonkurranse begge kun for damer. Russland ble beste nasjon med to gullmedaljer.


== Medaljer ==


== Resultat ==


=== Duett ===


=== Lagkonkurranse ===
Synkronsvømming under Sommer-OL 2004

Synkronsvømming under Sommer-OL 2004. Synkronsvømming var med som olympisk sport for sjette gang under OL 2004 i Athen. Det ble konkurrert om to olympiske titler, en duett og en lagkonkurranse begge kun for damer. Russland ble beste nasjon med to gullmedaljer.


== Medaljer ==


== Resultat ==


=== Duett ===


=== Lagkonkurranse ===
Morten Rakke

Morten Rakke (født 1. februar 1973) er en profesjonell norsk fotograf fra Larvik. Han bor i Norge og arbeider primært i Skandinavia, men har hatt oppdrag over hele verden. Han begynte som fotograf for nyhetsmagasiner og arbeidet i flere år i VG. I en periode var han korrespondentfotograf for VG i Storbritannia. Han har dessuten arbeidet for Østlands-Posten. 
Rakke er Getty Images-representant i Norge. Hans bilder har vært vist i National Geographic, Geo Saison, Business 2.0 Magazine, Women UK blant annet.


== National Geographic ==
I mai 2007-utgaven til det amerikanske magasinet National Geographic var flere sider viet bildene til Morten Rakke med motiver fra Flåmbanen. Det var de internasjonale utgavene Adventurer og Traveler som trykket bildene hans. Rakke startet med å arbeide  for Flåm Utvikling i 2004. Da National Geographic skulle skrive om Flåmbanen tok de kontakt med Flåm Utvikling for å få tilgang til deres bildearkiv. Bildet National Geographic valgte å slå opp over to sider, var Flåmbanen som ålet seg gjennom fjellandskapet og viste hver detalj i fjellformasjonene. "Jeg fant ei lita fjellhylle som nærmest hang over toget. Jeg visste at det var rundt to timer på dagen at sola lyste opp hele dalen. Så var det bare å vente på toget. Og jeg var nøye med å få med akkurat den steinen i elva", uttalte Rakke til Østlands-Posten 10. mai 2007. Han syntes den type arbeid var utfordrend "Den dalen er utrolig vakker. En Espen Askeladd-verden med steile fjell og dramatiske fossefall. Det er spennende å finne motiver, vente på lyset og fange stemningen".
Rakke er daglig leder for fotograf- og bildekommunikasjonsbyrået rakke.no


== Eksterne lenker ==
Offisielt nettsted 
Morten Rakke Photography Archive
Synkronsvømming under sommer-OL

Synkronsvømming under sommer-OL. Synkronsvømming har stått på det olympiske programmet siden 1984. Det er kun for damer og det konkurreres i en duett- og en lagkonkurranse. Tidligere ble det også arrangert individuelle øvelser; under OL 1984, 1988 og 1992.


== Medaljer ==


== Øvelser ==
Al-Shabaab

Al-Shabaab («de unge»), kort for Harakat al-Shabaab al-Mujahideen («bevegelsen for unge krigere») er en militant islamsk del av den islamistiske rettsunion i Somalia.
Al-Shabaab anses som en terroristbevegelse av vestlige etterretningsorganisasjoner, blant annet Politiets sikkerhetstjeneste (PST) i Norge. Den 18. mars 2008 ble Al-Shabaab satt på USAs liste over terroristgrupper. National Counterterrorism Center mener medlemmene kommer fra ulike klaner i Somalia, og at de er ømfintlige for interne maktkamper og skiftende allianser. Mens størstedelen av organisasjonen er opptatt av kampen mot den sittende regjeringen, er lederskapet beskrevet som tilsluttet Al-Qaida, og noen ekstremister forbundet med Al-Shabaab kan ha trent og kjempet i Afghanistan.


== Annet ==
5. februar 2008:
Al-Shabaab, ledet av Aden Hashi Ayro, har tidligere bl.a. tatt på seg ansvaret for angrepene i Bosaso 5. februar 2008, der 25 mennesker ble drept.28. februar 2008:I Norge ble tre norsk-somaliere arrestert 28. februar 2008 grunnet overføring av penger til organisasjonen.1. mai 2008:
To ledere for Al-Shabaab ble drept i et amerikansk flyangrep 1. mai 2008.10. juni 2010:Somalias innenriksminister Abdi Shakur Sheikh Hassan døde i sitt hjem i Mogadishu av skader påført av en selvmordsbomber.16. mars 2011:Al-Sabbaab-lederen Abdikadir Yusuf Aar ble drept i Mogadishu.21. september 2013:En gruppe på rundt 20 væpnede personer (bl.a. norsk-somalieren Hassan Dhuhulow) tok seg inn på kjøpesenteret Westgate i Nairobi der de åpnet ild mot kundene og tok et stort antall gisler.25. januar 2017:To kraftige bilbomber eksploderte utenfor et populært hotell i Mogadishu: Angripere som mistenkes for å tilhøre Al-Shabbaab stormet hotellet og minst 28 mennesker skal være drept.31. juli 2022:Den ytterliggående islamistgruppen al-Shabaab oppgir å ha henrettet syv personer i Somalia, hvorav seks var anklaget for spionasje på vegne av USA og Somalia.De utenomrettslige henrettelsene skal ha funnet sted i regionen Bay sør i Somalia, ikke langt fra hovedstaden Mogadishu.
To regionale somaliske tjenestemenn bekrefter overfor nyhetsbyrået DPA at gruppen har drept syv personer.Ifølge Mohamed Ahmed fra regionsregjeringen i Bay ble flere titall sivile tvunget til å se på henrettelsene.


== Referanser ==


== Eksterne lenker ==
(en) Profile: Somalia's Islamist 'lads' (artikkel fra BBC)
Original design manufacturer

Original design manufacturer (ODM) er en engelsk betegnelse på selskaper som produserer produkter som vil bli merket med et annet selskaps navn for salg.


== Se også ==
OEM
Ujazdów-slottet

Ujazdów-slottet (polsk Zamek Ujazdowski) er et slott i Warszawas historiske Ujazdów-distrikt, mellom Ujazdów-parken og Łazienki-parken. Slottets arkitektur er en blanding av nordeuropeiske trekk (tårn, skråe tak) med tidlig romersk barokk (symmetri, amfilader), og er et godt eksempel på tidlig polsk barokkstil.


== Historie ==
Det første slottet ble bygd til hertugene av Masovia i det 13. århundre. I det neste århundret flyttet hoffet imidlertid inn på Kongeslottet. I det 15. århundre ble en treherregård bygd her for Bona Sforza, Polens dronning. Ruinene etter det første hertugslottet ble innlemmet i en ny befestet herregård i mur påbegynt av Sigismund III Vasa i 1624 og bygd ferdig av hans sønn Vladislav IV. Herregården ble bygd i barokkstil etter tegninger av Matteo Castelli. Den var opprinnelig ment som en uoffisiell kongelig residens av typen villa suburbia med en loggia med tre arkader, med utsikt over Wisła-dalen. 
Under den svenske invasjonen av Polen på 1600-tallet ble slottet ødelagt og senere gjenoppbygd. I andre halvdel av det 17. århundre gikk slottet over til Stanisław Herakliusz Lubomirski, som ansatte Tylman van Gameren til å ombygge palassindret. I 1766 ble slottet kjøpt av Stanisław August Poniatowski, som ombygde det betraktelig. I 1784 ble palasset omgjort til brakke og ombygd i klassisistisk stil etter tegninger av Stanisław Zawadzki. Fra 1809 huset slottet et feltsykehus. Det ble brent ned under andre verdenskrig. Gjenoppbygningen startet i 1973, og slottet fikk samme form som det hadde i første halvdel av 1700-tallet. Siden 1985 huser slottet Sentret for Moderne Kunst. 


== Eksterne lenker ==
Offisielt nettsted 
(en) Zamek Ujazdowski – kategori av bilder, video eller lyd på Commons
Straumsfjorden (Solund)

Straumsfjorden er en sidefjord til Sognesjøen som er den ytterste delen av Sognefjorden. Den ligger i Solund kommune mellom øygruppen Indrevær i vest og øyen Ytre Sula i øst. Fjorden strekker seg omtrent 8 kilometer fra sør til nord.


== Referanser ==
Hydrocotyle

Hydrocotyle er en gruppe planter.
De har runde blader. Stenglene kan bli flere meter lange. 
Noen arter brukes som prydplanter i dammer og akvarier.
I Norge finnes arten skjoldblad.


== Eksterne lenker ==
(en) Hydrocotyle – oversikt og omtale av artene i WORMS-databasen 
(en) Hydrocotyle i Global Biodiversity Information Facility 
(no) Hydrocotyle hos Artsdatabanken 
(sv) Hydrocotyle hos Dyntaxa 
(en) Hydrocotyle hos Fossilworks 
(en) Hydrocotyle hos ITIS 
(en) Hydrocotyle hos NCBI 
(en) Hydrocotyle hos The International Plant Names Index 
(en) Hydrocotyle hos Tropicos 
(en) Kategori:Hydrocotyle – bilder, video eller lyd på Wikimedia Commons 
Hydrocotyle – detaljert informasjon på Wikispecies
Flemming

Flemming er et navn, opprinnelig fra Danmark, med norsk navnedag 16. oktober og navnet betyr «kommer fra Flandern». Den norrøne formen av navnet var Flæmingr.
Flemming er både et etternavn og et fornavn.


== Utbredelse ==
Det er 314 menn som har Flemming som først fornavn i Norge, mens 247 har det som eneste fornavn, det er bare 20 stykker som bruker navnet til etternavn.
Tabellen nedenfor gir en detaljert oversikt over populariteten til fornavnet Flemming i noen av de landene hvor statistikk er tilgjengelig.


== Kjente personer med navnet ==
Personene i listene er ordnet kronologisk etter fødselsår.


=== Flemming som fornavn ===
Flemming Rose (f. 1958), dansk journalist og kulturredaktør i Jyllands-Posten
Flemming Andersen (f. 1968), dansk tegneserieskaper


=== Flemming som etternavn ===
Brian Flemming (f. 1966), amerikansk filmregissør


== Referanser ==


== Eksterne lenker ==

(en) Behind the Name: Flemming
(en) Think Baby Names: Flemming
Bjørnefjorden (Solund)

For fjorden i Hordaland se BjørnafjordenBjørnefjorden er en liten fjordarm av Sognesjøen som er ytterste delen av Sognefjorden. Den ligger på Steinsundøyna i Solund kommune. Fjorden har innløp ved Guleskjeret mellom Steinsneset og Klubbevika og strekker seg 3 kilometer nordover.Det er ingen bosetning langs fjorden, men riksvei 606 går langs den indre, nordlige delen av fjorden like vest for Hardbakke, kommunesenteret i Solund.


== Referanser ==
Slesvigsk Parti

Slesvigsk Parti (tysk: Schleswigsche Partei) er et politisk parti som representerer det tyske mindretallet i Danmark.
Partiet hadde én representant i Folketinget i flere perioder: Johannes Schmidt-Wodder fra 1920 til 1939, Jens Möller fra 1939 til 1943 og Hans Schmidt-Oxbüll fra 1953 til 1964. Fra 1973 til 1979 var partiet representert ved Jes Schmidt, som var valgt i samarbeid med Centrum-Demokraterne i Sønderjyllands amtskrets.
Slesvigsk Parti har siden begrenset seg til å være et lokalt parti i det tidligere Sønderjyllands amt, hvor det var representert i amtsrådet til og med 2006. Etter sammenslåingen med de omkringliggende amtene til Region Syddanmark har ikke Slesvigsk Parti nominert kandidater til regionsrådet. Partiet er i perioden 2022–2025 representert i kommunestyrene i de fire sønderjyske kommunene Sønderborg (Sonderburg), Tønder (Tondern), Aabenraa (Apenrade) og Haderslev (Hadersleben). Jørgen Popp Petersen fra Slesvigsk Parti er borgermester i Tønder, som partiets første borgermester siden 1946.Partiet ble dannet som Schleswigsche Wählerverein (Slesvigsk Velgerforening) i 1920. Organisatorisk er partiet en del av det tyske mindretallets paraplyorganisasjon, Bund Deutscher Nordschleswiger (BDN), som i 2000 talte rundt 4 000 medlemmer.


== Referanser ==


== Eksterne lenker ==
Partiets offisielle hjemmeside
Ungdomsorganisasjonen Junge SPitzen
Nessefjorden

Nessefjorden er en liten fjordarm av Sognesjøen som er den ytterste delen av Sognefjorden. Den går inn i sørsiden av øyen Sula i Solund kommune. Fjorden strekker seg 6,5 kilometer nordover fra innløpet.


== Referanser ==
Xfire

Xfire er et program som kan installeres på datamaskiner, og blir brukt til å se når noen spiller et spill, hvilket spill de spiller, og hvilken server de spiller på. Det er også mulig å se hvem de spiller med, poengsummen til dem som spiller, og mye mer. Det er også mulig å være med å spille diverse spill via dette programmet.
Xfire fungerer også som et chat slik at det er mulig å prate med kontaktene over internett.
En liste over støttede spill finnes her: https://web.archive.org/web/20080509095212/http://xfire.com/games/


== Eksterne lenker ==
Artikkelen har ingen egenskaper for offisielle lenker i Wikidata
San Lorenzo

San Lorenzo er italiensk og spansk form av latin Sanctus Laurentius – den hellige Laurentius. San Lorenzo er navn på en lang rekke kirker og steder i Italia og den spansktalende verden:


== Steder ==


=== Italia ===
San Lorenzo (RC) – kommune (comune) i provinsen Reggio Calabria
San Lorenzo al Mare – kommune i provinsen Imperia
San Lorenzo Bellizzi – kommune i provinsen Cosenza
San Lorenzo del Vallo – kommune i provinsen Cosenza
San Lorenzo di Sebato – kommunen St. Lorenzen i Syd-Tirol
San Lorenzo in Banale – kommune i provinsen Trento
San Lorenzo in Campo – kommune i provinsen Pesaro e Urbino
San Lorenzo Isontino – kommune i provinsen Gorizia
San Lorenzo Maggiore – kommune i provinsen Benevento
San Lorenzo Nuovo – kommune i provinsen Viterbo
San Lorenzello – kommune i provinsen Benevento
Borgo San Lorenzo – kommune i provinsen Firenze
San Lorenzo (Roma) – bydel i Roma


=== Andre land ===
San Lorenzo (Argentina) – by i provinsen Santa Fe, Argentina.
San Lorenzo (Bolivia) – by i departementet Tarija, Bolivia.
San Lorenzo (Korsika) – kommune på Korsika, Frankrike
San Lorenzo (Ahuachapán) – kommune i departementet Ahuachapán i El Salvador
San Lorenzo (Paraguay) – by i Paraguay
San Lorenzo (Peru) – by i Peru
San Lorenzo (Puerto Rico) – by i Puerto Rico


== Annet ==
Club Atlético San Lorenzo de Almagro – en argentinsk fotballklubb fra Buenos Aires.
Hafsa

Hafsa, ofte forvekslet med Hafza og Hafiza, er et arabisk kvinnenavn som betyr «ung løvinne». Det er et populært navn blant sunni-muslimer.


== Kjente personer med navnet ==
Hafsa bint Umar, datter av Umar ibn al-Khattab og kone av Profeten Muhammad.
Hafsa Elmi, Somalisk forfatter og poet, født i 1986


== Referanser ==
Vanntortur

Vanntortur, engelsk waterboarding, er en torturmetode/forhørsteknikk som foregår ved at man binder den personen man avhører til et fast underlag, mens man heller vann over et tøystykke lagt over pusteåpningene.
Ifølge leger er det i praksis snakk om en form for sakte kvelning/kontrollert kvelning. Å se det som simulert drukning er korrekt og følelsen er lik som drukningsdøden, men intet vann kommer inn i lungene.Torturmetoden har vært anvendt blant annet av CIA i forbindelse med avhør av terrormistenkte utenfor amerikansk territorium. Torturmetoden ble også anvendt av den japanske hæren mot amerikanere under andre verdenskrig.
Den amerikanske efterretningstjenesten CIAs tidligere direktør Michael Hayden har opplyst at vanntortur har vært brukt av amerikanske forhørsledere mot tre terrormistenkte; Khalid Shaikh Mohammed, Abu Zubayda og Abd al-Rahim al-Nashiri i 2002 og 2003.Borgerrettighetsorganisasjoner mener imidlertid at forhørsmetoden har vært anvendt langt oftere.


== Referanser ==


== Kilder ==
Aftenposten.no: Bush om vanntortur: Kjør på!


== Eksterne lenker ==
(en) Waterboarding – kategori av bilder, video eller lyd på Commons 
USA er i en torturknipe, artikkel i den danske avisen Informationen
Mukasey ligner USAs neste justisminister, artikkel i den danske avisen Politiken
CIA innrømer at de har benyttet Waterboarding ved forhør (engelsk)
NTFS

NTFS (New Technology File System) er et filsystem konstruert av Microsoft for bruk i Windows NT og deres nyere operativsystemer som avløser av det eldre filsystemet FAT.
NTFS støtter "spanning volumes", og i Vista, symbolske lenker og hardlenker.
Northern Michigan University

Northern Michigan University er et delstatseid universitet i Marquette i delstaten Michigan, USA. Det ble opprettet som lærerskole i 1899, og ble allmennfaglig universitet i 1963. Rektor er Dr. Leslie E. Wong.
Ved universitetet var det 9 353 studenter og 471 vitenskapelig ansatte i 2006, og samme året var skolepengene US$ 6 141 for studenter folkeregistrert i delstaten. Studiene gis opp til mastergradsnivå.
NMU har fire fakulteter (colleges):

College of Arts and Sciences
Walker L. Cisler College of Business
College of Graduate Studies
College of Professional Studies
School of Education
School of Nursing
School of Technology and Applied Sciences
School of Art and DesignPå campus ligger United States Olympic Education Center, en av fire amerikanske treningssentre for OL.


== Eksterne lenker ==
(en) Offisielt nettsted 
(en) Northern Michigan University – kategori av bilder, video eller lyd på Commons
Peter Mohr Dam

Peter Mohr Dam (født 11. august 1898 i Skopun, død 8. november 1968 i Tórshavn) var en færøysk sosialdemokratisk politiker. Han var leder for Javnaðarflokkurin i 30 år og Færøyenes regjeringssjef (lagmann) 1958–1962 og 1967–1968. Han var medlem av det færøyske Lagtinget og det danske Folketinget.


== Familie og yrke ==
Han ble født i Skopun som sønn av handelsmann Ole Christian Dam fra Kollafjørður og hustru Sára Maria Olsen (á Heygum) fra Vestmanna. Han kom fra en politisk interessert slekt med mange slags oppfatninger. Både farbroren Johan C.F. Dam og morbroren Ólavur á Heygum var lagtingsmenn. Han var også i slekt med regjeringssjefene Kristian Djurhuus og Hákun Djurhuus, se slekten Djurhuus.
Peter Mohr Dam giftet seg i 1930 med Ragnhild Strøm, datter av fagforeningsmannen Thomas Michael Strøm. De ble foreldre til Atli Dam, som også ble regjeringssjef på Færøyene.Han gikk lærerseminaret i Tórshavn og arbeidet deretter som folkeskolelærer i nabobygdene Trongisvágur og Tvøroyri fra 1922 til 1967. Dam var formann i Føroya Lærarafelag fra 1927 til 1930.


== Faglig-politisk arbeid ==
Han ble medlem av sognestyret (kommunestyret) i Froðbiar sókn, nå Tvøroyrar kommuna, i 1925 og satt der livet ut. Fra 1934 til 1957 var han sognestyreformann.Han bidrog til å opprette flere samvirkeforetak på Tvøroyri. I 1925 var han med på å grunnlegge Froðbiar Sóknar Javnaðarfelag, en forløper til det landsdekkende partiet Javnaðarflokkurin i 1926. Han ble partiformann i 1936. Han var redaktør i partiorganet Føroya Social Demokrat fra 1934 til 1959.Dam ble første gang innvalgt på Lagtinget fra Suðuroy ved valget i 1928, og gjenvalgt frem til sin død. Han var Færøyenes regjeringssjef fra 1959 til 1963 og på nytt fra 1937 til sin død i 1968. Begge regjeringene utgikk fra Javnaðarflokkurin, Sambandsflokkurin og Sjálvstýrisflokkurin.Dam var også innvalgt på det danske Folketinget fra Færøyene fra 1948 til 1957 og på nytt fra 1964 til 1967.


== Referanser ==


== Eksterne lenker ==
(en) Peter Mohr Dam – kategori av bilder, video eller lyd på Commons
Northwestern State University of Louisiana

Northwestern State University of Louisiana  er et delstatseid universitet i Natchitoches i delstaten Louisiana, USA. Det ble opprettet som to-årig lærerskole i 1884 med navnet Louisiana State Normal School. Bachelor har blitt gitt siden 1921. Lærestedet fikk college-status i 1944 og universitetsstatus i 1970.
Universitetet er i dag en del av University of Louisiana System. Det er mindre campuser med studietilbud i Leesville, Shreveport og Alexandria, Louisiana. fagkretsen er bred og klassisk for liberal arts-universiteter – de mest særegne studietilbudene er flystudier og militærvitenskapelige fag. Det gis businessutdanning, men det er ingen jusutdanning ved NSU.
Ved NSU var det 9 431 studenter og 607 vitenskapelig ansatte i 2006, og samme året var skolepengene US$ 3 533 for studenter folkeregistrert i delstaten. Studiene gis opp til mastergradsnivå.


== Eksterne lenker ==
(en) Offisielt nettsted 
(en) Northwestern State University – kategori av bilder, video eller lyd på Commons
Nova Southeastern University

Nova Southeastern University (forkortet NSU) er et privat, ikke-kommersielt universitet i Fort Lauderdale i delstaten Florida, USA. Det ble opprettet i 1964 som Nova University of Advanced Technology. I 1994 fusjonerte det med Southeastern University for Health Sciences og fikk dagens navn. Det er i alt fire campuser i området rundt Miami.
Ved universitetet var det 25 960 studenter og 1 553 vitenskapelig ansatte i 2006, og samme året var skolepengene US$ 18 650 for studenter folkeregistrert i USA. Studiene gis opp til doktorgradsnivå.
NSU har et meget bredt studietilbud, inklusive medisinstudier og optometri. Jus-studier gis ved Shepard Broad Law Center, opprettet 1974 og lokalisert i Davie, Broward County.  Businessutdanningen ved H. Wayne Huizenga School of Business and Entrepreneurship er lokalisert på hovedcampusen i Fort Lauderdale. Ved duate School of Computer and Information Sciences gis det IT-utdanning på høyte ledernivå (Ph.D).
NSU har også et oseanografisk forskningssenter – Nova Southeastern University Oceanographic Center  – i Port Everglades. 
Ray F. Ferrero Jr. har vært rektor ved universitetet siden 1998.


== Eksterne lenker ==
(en) Offisielt nettsted 
Offisielt nettsted 
(en) Nova Southeastern University – kategori av bilder, video eller lyd på Commons
Vadheimsfjorden

Vadheimsfjorden er en fjordarm på nordsiden av Sognefjorden i Høyanger kommune. Den strekker seg 5,5 kilometer innover til tettstedet Vadheim i fjordbunnen. Fjorden har innløp mellom Afsnes i vest og Klevaldsneset i øst. Derifra går den rett nordover og omtrent halvveis, ved Floteneset, svinger den litt nordøstover, slik at en ikke kan se utgangen av fjorden fra Vadheim.E39 følger vestsiden i den indre delen av fjorden, inn til Vadheim og videre nordover. Den 3,4 kilometer lange Bogstunnelen går gjennom fjellet Fløyen langs den ytre delen av fjorden.  Langs hele østsiden av fjorden går fylkesvei 55, blant annet gjennom den 1,6 kilometer lange Vadheimstunnelen. 


== Referanser ==